સ્પોર્ટસ ડેસ્ક: ભારત અને ઇંગ્લેન્ડ વચ્ચે પાંચ મેચની ટેસ્ટ સિરીઝની અંતિમ મેચ ઓવલમાં રમાઇ રહી છે. આ મેચ ઇંગ્લેન્ડ માટે ખાસ છે. ઇંગ્લેન્ડના પૂર્વ કેપ્ટન અને ઓપનર બેટ્સમેન એલિસ્ટર કુકની અંતિમ મેચ પણ છે.ચોથી ટેસ્ટ બાદ કુકે ક્રિકેટમાંથી પોતાના સંન્યાસની જાહેરાત કરી હતી. કુકે આ મેચને યાદગાર બનાવવા માટે ટીમ ઇન્ડિયા પણ પાછળ રહી નહતી. 2006માં ભારત વિરૂદ્ધ જ ડેબ્યૂ કરનારા કુક પોતાની પ્રથમ ઇનિંગમાં 60 રન બનાવ્યા હતા અને બીજી ઇનિંગમાં તેને શાનદાર સદી ફટકારી હતી. બીજી ઇનિંગમાં કુકે 104 રન બનાવ્યા હતા. કુક પાંચમી ટેસ્ટ મેચમાં પણ પ્રથમ ઇનિંગમાં 71 રન બનાવી આઉટ થયો હતો.